Diari Oficial de la Generalitat Valenciana


Sumari del DOGV 9817, del 27-03-2024 (2024/2154)

RESOLUCIÓ de 6 de març de 2024, del Servei Territorial de Transports de Castelló, per la qual s'autoritza a prendre servei en l'àrea de prestació conjunta de Castelló als i les titulars d'autoritzacions de taxi de l'àmbit funcional d'Orpesa i viceversa, en ocasió de la celebració del Festival SanSan, del Festival Mar de Sons, del Festival Internacional de Benicàssim (FIB) i del Festival Internacional de Reggae Rototom Sunsplash a Benicàssim i del Reggaeton Beach Festival d'Orpesa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9817

Data del DOGV
:   27-03-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/2154


Data del document
:   06-03-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * taxi

RESOLUCIÓ de 6 de març de 2024, del Servei Territorial de Transports de Castelló, per la qual s'autoritza a prendre servei en l'àrea de prestació conjunta de Castelló als i les titulars d'autoritzacions de taxi de l'àmbit funcional d'Orpesa i viceversa, en ocasió de la celebració del Festival SanSan, del Festival Mar de Sons, del Festival Internacional de Benicàssim (FIB) i del Festival Internacional de Reggae Rototom Sunsplash a Benicàssim i del Reggaeton Beach Festival d'Orpesa. [2024/2154]  
  
L'article 21.3 de la Llei 13/2017, de 8 de novembre de la Generalitat, del taxi de la Comunitat Valenciana, establix que en cas de situacions temporals en què s'espere afluència de persones viatgeres que no puguen ser ateses pels taxis de l'àmbit funcional corresponent, la conselleria competent en matèria de transports podrà autoritzar que operen en este els taxis residenciats en altres àmbits limítrofs o pròxims i a tarifa pròpia de l'àmbit de residència de l'autorització, o si és el cas, a tarifa interurbana.  
És previsible que la celebració dels festivals SanSan, Mar de Sons FIB i Rototom Sunsplash a Benicàssim i el Festival Reggaeton Beach Festival a Orpesa supose un important increment de les necessitats de mobilitat en estos municipis i el seu entorn. A l'efecte de garantir una oferta de servei de taxi adequada a l'increment de la demanda d'este servei de transport durant els dies de la celebració, es considera oportú permetre la presa de servei a les persones titulars de les autoritzacions de taxi residenciades a Orpesa en l'àrea de prestació conjunta de Castelló i també que les autoritzacions de taxi residenciades en l'àrea de prestació conjunta de Castelló puguen prendre servei a Orpesa.  
  
Per l'anterior, a proposta de les associacions representatives del sector i en virtut de les competències delegades per Resolució de 26 d'octubre de 2022, de delegació de firma en el Servei Territorial de Transports resolc:  
  
Primer. Autorització presa de servei durant el Festival SanSan a Benicàssim  
Durant els dies 27 de març a l'1 d'abril de 2024, amb motiu de la celebració del festival SanSan, els titulars de les autoritzacions de taxi de l'àmbit funcional d'Orpesa podran prendre servei en l'àrea de prestació conjunta de Castelló i els titulars d'autoritzacions de taxi de l'àrea de prestació conjunta de Castelló podran prendre servei en l'àmbit funcional d'Orpesa.  
  
Segon. Autorització presa de servei durant Festival Mar de Sons a Benicàssim  
Durant els dies 20 al 24 de juny de 2024, amb motiu de la celebració del Festival Mar de Sons, els titulars de les autoritzacions de taxi de l'àmbit funcional d'Orpesa podran prendre servei en l'àrea de prestació conjunta de Castelló i els titulars d'autoritzacions de taxi de l'àrea de prestació conjunta de Castelló podran prendre servei en l'àmbit funcional d'Orpesa.  
  
Tercer. Autorització presa de servei durant el festival Reggaeton Beach Festival a Orpesa  
Durant els dies 28 de juny a l'1 de juliol de 2024, amb motiu de la celebració del festival Reggaeton Beach Festival, els titulars de les autoritzacions de taxi de l'àmbit funcional d'Orpesa podran prendre servei en l'àrea de prestació conjunta de Castelló i els titulars d'autoritzacions de taxi de l'àrea de prestació conjunta de Castelló podran prendre servei en l'àmbit funcional d'Orpesa.  
  
Quart Autorització presa de servei durant el festival FIB a Benicàssim  
  
Durant els dies 15 al 21 de juliol de 2024, amb motiu de la celebració del festival FIB, els titulars de les autoritzacions de taxi de l'àmbit funcional d'Orpesa podran prendre servei en l'àrea de prestació conjunta de Castelló i els titulars d'autoritzacions de taxi de l'àrea de prestació conjunta de Castelló podran prendre servei en l'àmbit funcional d'Orpesa.  
  
Quint. Autorització presa de servei durant el Festival Rototom Sunsplash  
Durant els dies 15 al 22 d'agost de 2024, amb motiu del festival Rototom Sunsplash els titulars de les autoritzacions de taxi de l'àmbit funcional d'Orpesa podran prendre servei en l'àrea de prestació conjunta de Castelló i els titulars d'autoritzacions de taxi de l'àrea de prestació conjunta de Castelló podran prendre servei en l'àmbit funcional d'Orpesa.  
  
Sext. Tarifes  
D'acord amb el que s'establix en l'article 18.2 de la Llei 13/2017, de 8 de novembre, de la Generalitat, del taxi de la Comunitat Valenciana, seran aplicable les tarifes interurbanes per a tots els serveis objecte de la present autorització atés que tenen l'inici en un àmbit funcional i la destinació en un àmbit funcional diferent, les quals s'aplicaran en la totalitat del trajecte del servei.  
La present resolució es dicta per delegació de competències de la Direcció General de Transport i Logística ordenada per Resolució de 26 d'octubre de 2022 de delegació de firma en els serveis territorials de Transports (DOGV 9470, 15.11.2022). La resolució adoptada es considera dictada per l'òrgan delegant.  
  
Contra la present resolució, que no esgota la via administrativa, es podrà interposar recurs d'alçada davant la Secretaria Autonòmica d'Infraestructures i Transports en el termini d'un mes, a comptar des de l'endemà de la seua publicació en el Diari Oficial de la Generalitat Valenciana, d'acord amb el que establixen els articles 121 i 122 de la Llei 39/2015, d'1 d'octubre,m de procediment administratiu comú de les administracions públiques, sense perjuí que s'utilitze qualsevol altre que es considere oportú.  
  
Castelló de la Plana, 6 de març de 2024.- El director general de Transports i Logística, (p. d. R 26.10.2022), la cap del Servei Territorial Transports de Castelló: M.ª Teresa Gras Huerta.